62019TO0158_INF
Vispārējās tiesas (otrā palāta) 2019. gada 12. novembra rīkojums –
Breyer/Komisija
(lieta T‑158/19)
Piekļuve dokumentiem – Regula (EK) Nr. 1049/2001 – Dokumenti par “iBorderCtrl: Intelligent Portable Control System” izpētes projektu – Daļējs piekļuves atteikums – Iebilde par nepieņemamību – Nepareiza atbildētāja norādīšana – Prasības pieteikuma grozīšana – Tiesvedības izbeigšana pirms sprieduma taisīšanas
Tiesvedība – Pieteikums par lietas ierosināšanu – Formas prasības – Atbildētāja noteikšana – Persona, kas nav apstrīdētā akta autore, kļūdaini norādīta kā atbildētāja – Nepieņemamība – Ierobežojumi – Elementi, kas ļauj nepārprotami identificēt atbildētāju
(LESD 263. panta 1. daļa; Vispārējās tiesas Reglamenta 76. panta c) punkts)
(skat. 22.–25., 31. punktu)
Priekšmets
Prasība, kas ir pamatota ar LESD 263. pantu un ar ko tiek lūgts atcelt Pētniecības izpildaģentūras (REA) 2019. gada 17. janvāra lēmumu par prasītāja pieteikumu par piekļuvi dokumentiem, kas iesniegts, pamatojoties uz Eiropas Parlamenta un Padomes Regulu (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV 2001, L 145, 43. lpp.).
Rezolutīvā daļa:
1)
Atzīt, ka puse, pret kuru šī prasība ir celta, ir Pētniecības izpildaģentūra (REA).
2)
Par Eiropas Komisijas izvirzīto iebildi par nepieņemamību nav jālemj.
3)
Patrick Breyer atlīdzina tiesāšanās izdevumus attiecībā uz iebildi par nepieņemamību.
4)
Kanceleja izsniegts prasības pieteikumu REA.